Sibbe blink uit in kunste | Netwerk24
Sibbe blink uit in kunste
03 Oktober 2018 06:03
Edmund (17) en Sophia de Wet (11) van Harrismith het vanjaar goed in musiek en drama presteer.
Dié broer en suster ontvang musieklesse by Beulah van Aswegen. Edmund het pas sy Unisa gr. 7- musiekeksamen met eervolle vermelding geslaag en 76% behaal. Sophia het in Junie haar Unisa gr. 1-teorie-eksamen geskryf en met 93% (lof) geslaag. In haar praktiese gr. 2-musiekeksamen het sy 85% (lof) behaal.
Edmund het by vanjaar se Bethlehem-eisteddfod drie A+- en twee A-simbole behaal. Sophia het ’n A++-, vyf A+-, een A- en een B+-simbole verwerf. Sophia het ook ’n meriete-eerbewys vir buitengewone prestasie in die instrumentale-afdeling verwerf.
Albei ontvang spraak- en dramaklasse by Jonita Breytenbach in Bethlehem.
By die Bethlehem-eisteddfod het Sophia drie A++-simbole en een A+-simbool vir Afrikaanse drama behaal, asook ’n meriete-eerbewys in Afrikaans Drama.
Edmund het in Junie in die Pretoria-eisteddfod se drama-afdeling deelgeneem en vier A++-simbole en een A+-simbool verwerf. By die Bethlehem-eisteddfod het hy vier A++-simbole in Afrikaanse drama en twee A++-simbole in Engelse drama verwerf. Hy het ook meriete-eerbewyse in albei afdelings behaal, asook ’n spesiale eerbewys en prysgeld vir sy harde werk, toewyding en prestasie.